
Vnútorný predpis je vypracovaný v zmysle Zákonníka práce č. 311/2001 Z.z. v znení n.p.
Čl. 1

Personálne vymedzenie  pôsobnosti predpisu

Vnútorný predpis sa vzťahuje na :

1. Všetkých zamestnancov ktorým je zamestnávateľ obec Pozba povinný zabezpečiť stravovanie v zmysle § 152 Zákonníka práce.  
2. Starostu obce, ktorý je počas výkonu funkcie v zmysle zákona č. 253/1994 Z.z. o právnom postavení a platových pomeroch starostov obcí a primátorov miest v z.n.p. ,  posudzovaný na účely stravovania ako zamestnanec v pracovnom pomere
3. Na osoby, o ktoré bol po prerokovaní so zástupcami zamestnancov   rozšírený okruh fyzických osôb, ktorým sa zabezpečí stravovanie a ktorým sa bude prispievať na stravovanie
Čl. 2

Vymedzenie pojmov

1. Obec Pozba ako zamestnávateľ je povinný zabezpečovať zamestnancom vo všetkých zmenách stravovanie zodpovedajúce zásadám správnej výživy priamo na pracoviskách alebo v ich blízkosti. 
Túto povinnosť nemá voči zamestnancom :

· vyslaným na pracovnú cestu, s výnimkou zamestnancov vyslaných na pracovnú cestu, ktorí na svojom pravidelnom pracovisku odpracovali viac ako štyri hodiny , a 
· voči zamestnancovi, ktorému poskytuje účelovo viazaný finančný príspevok na stravovanie.
2. Obec ako zamestnávateľ zabezpečuje stravovanie podľa odseku Čl.2, bodu 1 tohoto vnútorného predpisu  najmä:
· poskytovaním jedného teplého hlavného jedla vrátane vhodného nápoja zamestnancovi v priebehu pracovnej zmeny 
· vo vlastnom stravovacom zariadení
· v stravovacom zariadení iného zamestnávateľa alebo
· zabezpečí stravovanie pre svojich zamestnancov prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby, ak ich sprostredkuje u právnickej osoby alebo fyzickej osoby, ktorá má oprávnenie poskytovať stravovacie služby. 
Nárok na zabezpečenie stravovania alebo poskytnutie finančného príspevku na stravovanie má zamestnanec, ktorý v rámci pracovnej zmeny vykonáva prácu viac ako štyri hodiny. Ak pracovná zmena trvá viac ako 11 hodín, obec ako zamestnávateľ môže zabezpečiť ďalšie stravovanie alebo poskytnúť ďalší finančný príspevok na stravovanie. 

3. Zamestnávateľ poskytne zamestnancovi finančný príspevok na stravovanie ak 
a) povinnosť zamestnávateľa zabezpečiť zamestnancom stravovanie vylučujú podmienky výkonu práce na pracovisku, 
b) zamestnávateľ nemôže zabezpečiť stravovanie podľa Čl. 2 odseku 2 tohoto vnútorného predpisu , 
c) zamestnanec na základe lekárskeho potvrdenia od špecializovaného lekára zo zdravotných dôvodov nemôže využiť žiadny zo spôsobov stravovania zamestnancov zabezpečených zamestnávateľom, 
d) ide o zamestnanca vykonávajúceho domácku prácu alebo teleprácu a zamestnávateľ mu nezabezpečí stravovanie vo vlastnom stravovacom zariadení alebo v stravovacom zariadení iného zamestnávateľa alebo, ak by stravovanie podľa Čl. 2 odseku 2 tohoto vnútorného predpisu bolo v rozpore s povahou vykonávanej domáckej práce alebo telepráce. 

4. Zamestnávateľ, ktorý nezabezpečuje stravovanie vo vlastnom stravovacom zariadení alebo v stravovacom zariadení iného zamestnávateľa, ak nejde o prípady podľa Čl.2 odseku 3 tohoto vnútorného predpisu, je povinný umožniť zamestnancom výber medzi:

· zabezpečením stravovania prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby, formou stravovacej poukážky alebo 
· poskytnutím finančného príspevku na stravovanie. 
Čl. 3

Stanovenie spôsobu zabezpečenia stravovania 
zamestnávateľom
1. Obec zabezpečuje stravovanie pre svojich zamestnancov prostredníctvom stravovacieho zariadenia iného zamestnávateľa – Súkromná školská jedáleň, Jasová :
· zabezpečovať stravovanie pre svojich zamestnancov prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby, alebo
· poskytovať finančný príspevok na stravovanie
2. Obec pre svojich zamestnancov prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby. 
3. Obec poskytuje pre  svojich zamestnancov finančný príspevok na stravovanie tým zamestnancom, ktorým nie je zabezpečené stravovanie vo vlastnom stravovacom zariadení ,  prípadne v stravovacom zariadení iného zamestnávateľa .
4. Zamestnanci obce si v termíne do 31.03.2021  prostredníctvom dotazníka, ktorý tvorí prílohu č.1 tohto vnútorného predpisu, vyberú medzi vyššie uvedeným spôsobom stravovania (čl.3 – bod 2) , prípadne si vyberú finančný príspevok na stravovanie (čl.3 – bod.3). 

5. Tento spôsob stravovania, prípadne finančný príspevok na stravovanie  bude poskytovaný zamestnancom od 01.04.2021  
6. V prípade, že zamestnanec neodovzdá dotazník v stanovenom termíne,  v nasledujúcich mesiacoch, až do konca mesiaca, v ktorom si zamestnanec túto  povinnosť splní,  mu bude zabezpečené stravovanie podľa podmienok platných do 31.03.2021.
7. Zabezpečovanie vybraného spôsobu stravovania zamestnancov, prípadne poskytovanie finančného príspevku na stravovanie  zamestnancom , bude platné do 31.12.2021. To znamená, že každý zamestnanec bude do tohoto dátumu viazaný svojím výberom.

8. Každý ďalší výber spôsobu stravovania zamestnancov, prípadne poskytovania finančného príspevku na stravovanie  zamestnancom , bude uskutočňovaný  od 1.1. nasledujúceho kalendárneho roka a bude záväzný pre zamestnancov 12 mesiacov. 
9. V prípade nástupu nového zamestnanca do pracovného pomeru v priebehu kalendárneho roka, si zamestnanec vyberie spôsob stravovania, prípadne poskytovanie finančného príspevku na stravovanie pred nástupom do zamestnania. Tento výber bude pre zamestnanca záväzný do konca aktuálneho kalendárneho roka. Následne bude realizovať výber spôsobu stravovania , prípadne poskytovanie finančného príspevku na stravovanie od 1.1. nasledujúceho kalendárneho roka a bude pre neho záväzný 12 mesiacov. 
Čl. 4
Stanovenie výšky príspevku na stravovanie

1. Obec prispieva na stravovanie vo vlastnom stravovacom zariadení, prípadne v stravovacom zariadení iného zamestnávateľa   v sume najmenej 55 % ceny jedla, najviac však na každé jedlo do sumy 55 % stravného poskytovaného pri pracovnej ceste v trvaní 5 až 12 hodín podľa zákona o cestovných náhradách. Príspevok podľa prvej vety sa zaokrúhľuje na najbližší eurocent nahor. Okrem toho zamestnávateľ poskytuje príspevok podľa zákona o sociálnom fonde. 
2. Pri zabezpečovaní stravovania zamestnancov prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby, sa cenou jedla rozumie hodnota stravovacej poukážky. Hodnota stravovacej poukážky musí predstavovať najmenej 75 % stravného poskytovaného pri pracovnej ceste v trvaní 5 až 12 hodín podľa zákona o cestovných náhradách.

3. Suma finančného príspevku na stravovanie je suma, kterou obec prispieva na stravovanie zamestnancom podľa odseku 1 prvej vety tohoto článku , najmenej však 55 % minimálnej hodnoty stravovacej poukážky podľa odseku 2 tohoto článku. 
Ak obec neprispieva na stravovanie iným zamestnancom podľa odseku 1 tohoto článku, suma finančného príspevku na stravovanie je najmenej 55 % minimálnej hodnoty stravovacej poukážky podľa odseku 2 tohoto článku, najviac však 55 % stravného poskytovaného pri pracovnej ceste v trvaní 5 až 12 hodín podľa zákona o cestovných náhradách. Okrem sumy podľa prvej vety alebo druhej vety zamestnávateľ poskytuje zamestnancovi príspevok podľa zákona o sociálnom fonde.
4. Výška príspevku zamestnávateľa na zabezpečené stravovanie  a suma finančného príspevku na stravovanie je uvedená v prílohe č.2  tohto vnútorného predpisu.

Čl. 
Záverečné ustanovenia

1. Tento predpis je súčasťou vnútorného riadiaceho a kontrolného systému obce a slúži ako podklad na správne, úplné a preukazné zobrazenie príslušných skutočností pre  potreby účtovníctva.  
2. Tento predpis je považovaný za účtovný záznam a je súčasťou účtovnej dokumentácie obce.
3. Ustanoveniami tohto vnútorného predpisu sú povinní riadiť sa všetci zamestnanci obce Pozba.
Poznámky

K čl. 3

Účtovná jednotka vyberie vhodný variant (body 1,2) podľa toho, aké stravovanie pre svojich zamestnancov zabezpečuje. V prípade, že zabezpečuje stravovanie obidvoma  spôsobmi, ponechá obidve možnosti. 

(Bod 3 – nová povinnost od 1.3.2021 pre tých zamestnancov, ktorým nie je zabezpečené stravovanie vo vlastnom stravovacom zariadení,   prípadne v stravovacom zariadení iného zamestnávateľa)
K čl. 3 bod 5.

(môže byť aj iný termín - najneskôr od 1.1.2022 – len v takom prípade, ak mal zamestnávateľ v období pred 1.3.2021 uzatvorenú zmluvu o zabezpečení stravovacích poukážok s PO alebo FO, ktorá má oprávnenie sprostredkovať stravovacie služby  a táto zmluva je uzatvorená na dobu URČITÚ. Ak má zamestnávateľ dohodnutú zmluvu na dobu neurčitú, musí od 1. marca 2021 umožniť zamestnancom vybrať si medzi gastrolístkom a finančným príspevkom na stravovanie a s emitentom gastrolístkov si dohodne ďalší postup pri plnení zmluvy, a to napríklad aj jej vypovedaním zo strany zamestnávateľa.)

